ᱥᱚᱢᱵᱷᱚᱞ

ᱥᱚᱢᱵᱷᱚᱞ ᱫᱚ ᱥᱤᱧᱚᱛ  ᱨᱮᱱᱟᱜ ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱥᱚᱢᱵᱷᱚᱞ ᱦᱚᱱᱚᱛ ᱨᱮ ᱢᱮᱱᱟᱜ ᱢᱤᱫᱴᱟᱹᱝ ᱥᱚᱦᱚᱨ ᱠᱟᱱᱟ ᱾ ᱱᱚᱣᱟ ᱥᱚᱦᱚᱨ ᱫᱚ ᱱᱟᱶᱟ ᱫᱤᱞᱞᱤ ᱠᱷᱚᱱ ᱑᱕᱘ ᱠᱤᱞᱚᱢᱤᱴᱚᱨ (᱙᱘ ᱢᱤᱞ) ᱥᱟᱢᱟᱝ ᱨᱮ ᱟᱨ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱞᱚᱠᱷᱱᱚᱣ ᱠᱷᱚᱱ ᱓᱕᱕ ᱠᱤᱞᱚᱢᱤᱴᱚᱨ (᱒᱒᱐ ᱢᱤᱞ) ᱠᱚᱧᱮᱼᱯᱟᱪᱮ ᱨᱮ ᱢᱮᱱᱟᱜᱼᱟ ᱾

ᱱᱟᱜᱟᱢ

ᱦᱚᱲ ᱮᱞ

ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱥᱚᱢᱵᱷᱚᱞ ᱥᱚᱦᱚᱨ ᱨᱤᱱ ᱦᱚᱲ ᱮᱞ ᱫᱚ ᱒᱒᱑,᱓᱓᱔ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱑᱑᱖,᱐᱐᱘ ᱠᱚᱲᱟ ᱟᱨ ᱑᱐᱕,᱓᱒᱖ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱥᱚᱢᱵᱷᱚᱞ ᱥᱚᱦᱚᱨ ᱨᱮ ᱜᱩᱴ ᱥᱮᱪᱮᱫ ᱫᱚ ᱙᱒,᱖᱐᱘ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱸᱰᱮ ᱠᱷᱚᱱ ᱕᱑,᱓᱘᱓ ᱠᱚᱲᱟ ᱢᱮᱱᱟᱜ ᱠᱚᱣᱟ ᱟᱨ ᱔᱑,᱒᱒᱖ ᱛᱤᱨᱞᱟᱹ ᱢᱮᱱᱟᱜ ᱠᱚᱣᱟ ᱾ ᱥᱚᱢᱵᱷᱚᱞ ᱥᱚᱦᱚᱨ ᱨᱮ ᱥᱮᱪᱮᱫ ᱫᱚᱨ ᱫᱚ ᱔᱙.᱕᱑ ᱥᱟᱭᱠᱚᱲᱟ ᱢᱮᱱᱟᱜ ᱠᱚᱣᱟ,  ᱚᱸᱰᱮ ᱠᱷᱚᱱ ᱠᱚᱲᱟ ᱟᱜ ᱥᱮᱪᱮᱫ ᱫᱚ ᱕᱒.᱒᱗ ᱥᱟᱭᱠᱚᱲᱟ ᱟᱨ ᱛᱤᱨᱞᱟᱹ ᱭᱟᱜ ᱥᱮᱪᱮᱫ ᱫᱚ ᱔᱖.᱔᱕ ᱥᱟᱭᱠᱚᱲᱟ ᱢᱮᱱᱟᱜᱼᱟ ᱾ ᱥᱚᱢᱵᱷᱚᱞ ᱥᱚᱦᱚᱨ ᱨᱮ ᱜᱩᱴ ᱜᱤᱫᱽᱨᱟᱹ ᱫᱚ (᱐-᱖) ᱦᱚᱲ ᱞᱮᱠᱷᱟ ᱡᱚᱠᱷᱟ ᱥᱤᱧᱚᱛ ᱒᱐᱑᱑ ᱨᱮᱱᱟᱜ ᱨᱤᱠᱚᱨᱰ ᱞᱮᱠᱟᱛᱮ ᱓᱔,᱒᱗᱙ ᱜᱤᱫᱽᱨᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾᱑᱗,᱗᱐᱒ ᱠᱚᱲᱟ ᱟᱨ ᱑᱖,᱕᱗᱗ ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱤᱫᱽᱨᱟᱹ ᱫᱚ ᱥᱚᱢᱵᱷᱚᱞ ᱥᱚᱦᱚᱨ ᱨᱤᱱ ᱜᱩᱴ ᱦᱚᱲ ᱮᱞ ᱟᱜ ᱑᱕.᱔᱙% ᱢᱮᱱᱟᱜᱼᱟ ᱾

ᱠᱟᱹᱣᱰᱤ ᱟᱹᱨᱤ

ᱥᱟᱜᱟᱲᱚᱢ
ᱥᱚᱢᱵᱷᱚᱞ ᱫᱚ ᱫᱤᱞᱞᱤ, ᱢᱚᱨᱟᱫᱟᱵᱟᱫᱽ, ᱟᱞᱤᱜᱚᱲ, ᱵᱩᱞᱚᱸᱫᱽᱥᱚᱦᱚᱨ, ᱜᱚᱡᱽᱨᱳᱞ ᱟᱨ ᱵᱚᱫᱟᱭᱩᱝ ᱞᱮᱠᱟᱱ ᱢᱩᱬ ᱥᱚᱦᱚᱨ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾

ᱥᱚᱢᱵᱷᱚᱞ ᱨᱮ ᱢᱤᱫᱴᱟᱹᱝ ᱨᱮᱞᱣᱮ ᱥᱴᱮᱥᱚᱱ ᱦᱚᱸ ᱢᱮᱱᱟᱜᱼᱟ ᱚᱠᱟ ᱫᱚ ᱦᱟᱛᱤᱢ ᱥᱚᱨᱟᱭ ᱨᱮᱞᱣᱮ ᱥᱴᱮᱥᱚᱱ ᱧᱩᱛᱩᱢ ᱛᱮ ᱵᱟᱰᱟᱭᱚᱜᱼᱟ ᱾

ᱥᱟᱹᱠᱷᱭᱟᱹᱛ

ᱛᱷᱚᱠ:ᱥᱚᱢᱵᱷᱚᱞ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ
ᱛᱷᱚᱠ:ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱥᱚᱦᱚᱨ ᱠᱚ
ᱛᱷᱚᱠ:ᱥᱚᱢᱵᱷᱚᱞ